Talismanidest rääkides...
Neljaleheline ristik!
Olen neis alati kahelnud.
Lase käia, Andrews! Tegutse või anna alla.
Või näiteks õnne toov jänesekäpp?
Mõtlen ikka, kuidas see õnne tuua saab. Vaadake, mis jänesega juhtus.
Või harkluu?
Mõelge, mitu korda olete kõigest jõust sikutanud,
lootes saada suuremat poolt.
Kas see tõi teile õnne?
Aga kui leiaksite ühel maagilisel päeval
õnne toova mündi, mis tõepoolest toimib? Mida sellise võimuga peale hakkaksite?
Ja kui lähete asjaga liiga kaugele nagu mina,
mis saab siis, kui õnn hoopis needuseks muutub?
USUME JUMALASSE VABADUS - 1943
Ma tahan lihtsalt olla Sa tahad lihtsalt olla
Me tahame lihtsalt olla
Saan selleks, kes olla tahan
Iseseisvaks
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
„Õnnemünt“
LOUISE FITZHUGH' AINETEL
Kõik algas pealtnäha täiesti tavalisel laupäeval Sporti juures.
Haruldane terasest ühesendine nisupea embleemiga.
Seda vermiti vaid 1943. ja 1944. aastal.
Leidsin selle 88. tänavalt.
Kasutasin vaid korra.
Tegin lihtsalt nii...
ja samal päeval võitsin viimase sekundi viskega tähtsa mängu.
OMAD 31 KÜLALISED 30
Sport, äkki tabasid korvi,
kuna harjutasid umbes 50 miljonit korda?
Tean, et sa ei usu selliseid asju,
aga see münt toob täitsa kindlasti õnne.
Anna andeks, Sport, aga ma usun Ole Gollyt.
„Elus ei aita sind edasi mitte õnn, vaid oskused.“
Ja kui Aus Abe rääkida saaks, ütleks ta...
Kuluta mind juba ära, poiss!
Ära kuula Harrieti.
Kell on üksteist! Algab „Gary ja Tohman“.
See oli püha laupäevane rituaal.
Kuulasime geniaalset koomikut Garyt ja tema paarimeest Tohmanit.
Tere, New York! Kas te igatsesite meid?
Jah!
Tere, lapsed. Vabandust, et segan.
Tõin teile näksimist.
Aitäh, paps.
Hr Rocque on kirjanik,
kes lahkus aasta eest New York Timesist, et kirjutada esimene romaan.
Näis, et romaani kirjutamine koosnes põhiliselt
pea toetamisest trükimasinale ja ohtrast ohkamisest.
Sporti sõnul oli tema isa tabanud tõsine loomekriis,
aga nüüd edenes töö hästi.
Lasen teil edasi kuulata.
Pean niikuinii tööd jätkama. Ma olen hoos.
Olen su üle uhke, paps.
Aitäh, sõbrake.
Niisiis, Tohman. Sul on meie truudele fännidele võrratu uudis?
Ma kasvatan vuntse.
Tohman!
Väiksed, ent ilusad vuntsid. Mõtlesin neile nime panna.
Lase käia, Tohman. Mina räägin aga fännidele
oivalisest kosmoseajastu mänguasjast, mille me täna ära kingime.
Mis on ümar ja must ning suudab lausa Kuuni põrgata?
Ei ole võimalik!
Kui ütlesite „Superpall“,
teate ilmselt ka, mille poolest see nii eriline on.
Koosneb NASAs välja töötatud kõrgtehnoloogilisest kummist,
tugevdatud eriliste polümeeridega. See pole mingi tavaline pall.
See tulevikupall võib kuuluda teile,
kui võidate tänase aardejahi „Põrgates ringi Suures Õunas“.
Võistlus algab täna Carl Schurzi pargis.
Ta teeb seda häält.
Sa tead, mida see tähendab.
Seda, et Janie on elevil.
Ja et ümberkaudsed koerad tulevad kõrge heli peale kokku.
GARY JA TOHMAN
Tšau, Pinky. Lillasokk.
Milleks need hüppekepid?
Reeglites seisab, et aardejahi osalejad
ei tohi sõita taksode ega isiklike transpordivahenditega.
Aga nad ei maininud...
Hüppekeppe!
Leppige sellega!
See Superpall saab meie omaks.
Meil on vajalikud oskused, nutikus ja Sporti õnnemünt.
Ärme nüüd üle pingutame, eks? Ma ei taha õnne ära kulutada.
Õnnemüntidest ei saa õnn otsa.
Ma ei taha riskida.
Sellepärast panen kirja, mitu korda seda kasutan ja kui palju õnne kulutan.
Mind võit ei huvita.
Panen lihtsalt kirja kõik, mida Janie ja Sport õnnemündi kohta ütlevad.
See on isegi naljakam kui Gary ja Tohman. - Arvasingi, et sina oled, Harriet.
Kas kirjutad sellest, kuidas sa Superpalli ei võida,
kuna pole mind iial milleski võitnud?
Ühtäkki tärkas minus huvi. Ma ei tahtnud võita mitte palli,
vaid Marioni, et tema nõmedalt näolt see nõme irve minema pühkida.
Tere tulemast aardejahile „Põrgates ringi Suures Õunas“!
Põrkate mööda Manhattanit ringi, just nagu Superpall,
lahendades mõistatusi, mis teid järgmisse kohta põrgatavad.
Tohman?
Panen neile nimeks Ronald. Oma vuntsidele. Lühidalt Ron.
Olgu, aitäh, Tohman. Ja Ron.
Asi käib nii:
käite kõik punktid läbi, kogute templeid,
saate kätte järgmise vihje ja põrkate mööda linna ringi.
Esimene meeskond, kes kogub kokku kõik templid, saab Superpalli endale!
See on nii ilus.
Kas olete valmis?
Jah! - Äge!
Siin on teie esimene vihje.
„Põrka rahnu juurde ja kõik on hästi,
kui jääd 31 ja 29 vahele, nagu kästi.“
Õnn kaasa kõigile! Me Roniga ootame teid finišis.
Nii. 30 jääb 31 ja 29 vahele.
Rahn 30. Rahn 30.
Või 30 rahn.
30 rock. Rockefeller Center! Läki.
TELESTUUDIOD
Seal! 30 Rockefeller Center.
Kohale jõudsime!
Palju õnne!
Kas oleme esimesed?
Te... - Jee!
...ei ole esimesed.
Üks võistkond jõudis teist ette.
Siin on järgmine vihje.
„See võib kõlada pööraselt, aga faktides kahelda ei saa.
Nii et põrgake hoone juurde, kus kõik nurgad on teravad.“
Kuidas nurgad terved olla saavad?
Mitte terved, vaid teravad. Alla 90 kraadi.
Nagu Flatiron Building.
See ongi ju hiiglaslik teravnurk! Tulge!
Kiirustage, poisid, me edestame teid!
Mitte kaua.
Keegi ei saa meie vastu.
Sohver!
Peale nende tüdrukute.
Tšau! Näeme finišis!
Peame Garyle ja Tohmanile ütlema, et Marion teeb autoga sohki.
Ta nihverdab end niikuinii välja.
Parim kättemaks on aus võit. Mis on järgmine vihje?
„Näljane pall tahtis pepperoni'l hea maitsta lasta.
Niisiis läks see kohtuma mehega, kes on võltsi vastand.“
Mõtteid?
Sport, vajame su õnnemünti. Võta välja.
Janie, ole nüüd. Kasutame oma ajusid.
Jajah, muidugi.
Sport, aktiveeri õnnemünt!
„Aktiveeri münt“? Seda pidin ma nägema.
Õnnemünt, ma palun sind. Aktiveeru.
No terekest!
Jee! Lahe!
Tere tulemast pardale, lapsed.
30-meetrisel Abe Lincolnil
on aeg Marionile näidata, et petised ei võida kunagi.
Pärast 30-meetrise Abe Lincolni käe peal istumist
oli see paras pettumus.
Aktiveerimiseks teen iga kord lihtsalt nii.
Mis mõttes iga kord? Ütlesid, et oled seda korra kasutanud.
Kas ütlesin?
Vihje. Pitsa. Superpall tahtis pepperoni'ga pitsat.
Nüüd tuleb leida võltsi vastand.
Ehe. Mitte võlts. Originaalne.
Just nii! Jay Originaal! Teate ju seda kuulsat pitsarestorani.
Arvad ikka, et Sporti münt ei too õnne?
Ma ei olnud veel valmis alla andma,
aga see, mis järgnes, tekitas küsimusi küll.
Kas sa kiiremini ei saa?
JAY RESTORAN
Tere tulemast Jay Originaali! Kas osalete võistlusel?
Löön kaartidele templid.
Mul on häid ja halbu uudiseid.
Hea uudis: te olete siin esimesed.
Halb uudis: vihjega kaasneb pitsalõik,
aga tulite nii vara, et pitsa küpseb veel kaks minutit.
Su münt ei toonudki vist õnne.
Lapsed! Teil veab!
Unustasin, et panin lõunaks lõigu kõrvale.
Võite selle võtta, aga lisasin vist liiga palju tomatit.
Ja majoneesi on siin ka.
Nämma!
Pidin tunnistama, et õnnemünt muutus üha usutavamaks.
Maagiline pitsatuvi, Marioni auto tühi rehv,
tomatite ja majoneesiga pitsalõik.
„Põrgake kesklinna, et tass teed juua. Siis uurige, mida võib tulevik tuua.“
Tee? Kesklinn? Ehk Chinatown?
Mu isa käib seal teed ostmas.
Kuidas tee tulevikuga seotud on?
Ennustajad! Ole Golly viis mu kord Mott Streetile,
kus pakutakse teed ja ennustatakse tulevikku.
Oot! Üks hetk.
Pean kirja panema, mitu korda münti kasutan.
Need kõik ei ole ju tänased.
Ettevaatust!
Nad jõuavad järele!
Ütlesid ju, et usaldad pigem oskusi kui õnne.
Vähem loba, rohkem hõõrumist.
Noh, kas arvad, et õnn sai otsa?
Ahi on katki?
Jah! - Jah!
Mind ja mu hüppekeppi tabas ebaõnn.
See polnud meie süü.
Aga me ei anna alla. No ei.
Leppige sellega!
Sa ei tee seda õigesti! - Ei, oota!
Tulge, lähme.
„Kõrgele-kõrgele, ta ronis sinna. Vaese King Kongi juurde tuleb sul minna.“
Empire State Building.
„Elu on unenägu.“ - See paatidest rääkiv lastelaul.
Central Parki sõudepaadid!
„President Kaisukaru elas selles koopas.“
Seda õppisime skaudirühmas.
Kaisukarud ehk Teddyd said nime Teddy Rooseveltilt.
Tema koobas asub 20. tänaval.
Jah!
Ainult üks vihje veel.
„Otsi tüdrukut, kes on kuuene...“
Oh ei.
Näe, vaadake. Petised.
Te ei saa seda tõestada. - Ei peagi tõestama.
Sest meie võidame.
Meil on õnnemünt. Teeme lihtsalt nii ja siis nii.
Mina õnnemüntidesse ei usu, Harriet. Usun oskustesse.
Ja sohvriga autosse.
Lähme.
Ma teen sulle pähe, Marion Hawthorne!
Hõõru münti, Sport.
Lahendame viimase vihje ja lõpetame selle jama.
Ei. - Mida?
Kasutasime seda liiga palju. Õnn saab otsa.
Ei saa.
Nägin su märkmikku. Sa kasutad münti kogu aeg.
See, kuidas mina oma münti kasutan, ei ole sinu asi.
On küll, kui jutt käib Marioni võitmisest.
Ja Superpallist! Kui seda küllalt tugevalt viskad,
suudab see väidetavalt Kuuni välja põrgata. Kuuni!
Mul on väga kahju, sõbrad.
Olen tulnud liiga kaugele, et tagasi pöörata.
Kuule! Anna tagasi!
See on minu oma!
Ma vajan seda! - Anna tagasi!
Mina vajan ka!
Näe, mille mina leidsin.
On vaja leida münt, see üles korjata, et terve päev head õnne nautida.
Nägudeni, tobud.
Jessas! Sel korral keerasid tõesti käki kokku, Harriet.
Aga kui Marion võidab ja õnne ära kulutab?
Ei kuluta. Ta ütles ju, et ei usu õnnemüntidesse.
Jah. Sina ei uskunud ka. Kuni uskuma hakkasid.
Kõik ei ole ju minu süü.
Kui Sport münti ahnitsenud ei oleks,
poleks me seda maha pillanud, Marion poleks seda varastanud.
Ma ei ahnitsenud, Harriet.
Ma tahtsin õnne säästa. Isa jaoks.
Kirjutamine ei edenenud ja isa oli masenduses.
Aga kui olin õnnemündi leidnud, muutus kõik.
Ja nüüd ta aina kirjutab.
Loodan, et ta lõpetab raamatu ka mündita.
Sport, anna mulle andeks. Ma ei teadnud.
Nii juhtub alati, kui asi puudutab Marioni.
Sa lähed hulluks.
Küllap lõpeb kõik hästi.
Raamat on ju peaaegu valmis
ja meie võime veel võistluse võita.
Nagu Ole Golly ütles: „Kes vajab õnne, kui on olemas oskused?“
Plaan oli ahvatlev.
Veel üks tempel ja saan Marionile tõestada, et ma pole hädavares.
Ei. Su õnnemünt on minu pärast Marioni käes. Pean selle tagasi saama.
Äkki on jäänud vaid üks soov ja Marion kulutab selle ära?
Tulen kohe tagasi.
Ragistage ajusid. Me ei saa lasta Harrietil võita.
Mul ei ole mõtteid.
Uskumatu, et ma seda ütlen,
aga kui see neid aitas, pean lihtsalt seda hõõruma, nagu...
Langeta pöial, Marion! - Mida?
Palun.
Väga hea. Olgu. Mul on ettepanek.
Kui sa mündi mulle tagasi annad, jätame võistluse pooleli.
Ootamatu pööre.
Kesklinnas Kõik läheb hästi, kui oled
Te näete head välja, poisid!
Aega läks, aga lõpuks...
Õppisime oma ajusid sünkroniseerima, lauldes ühte ja sama laulu.
Näeme autasustamisel!
Nii et mine kesklinna
Kõik läheb hästi, kui oled Kesklinnas
Ära oota enam hetkegi Kesklinna
Kui need tobud mulle pähe teevad, pean linnast ära kolima.
Ehk suudame vihje koos lahendada.
Kunagi olime me ju päris hea tiim.
Roni sisse.
Võtke koomale. - Vaata ette!
Tõsiselt?
Niimoodi.
„Otsi tüdrukut, kes on kuuene ja naljaviluks vempe teeb.“
Tüdruk, kes on kuuene?
Äkki keegi mõnest raamatust või filmist?
Kui meie kuuesed olime, tegime ka naljaviluks vempe.
Mäletad, kui matkisime Eloise'i ja vajutasime liftis kõiki nuppe?
Me olime nii vastikud.
Eloise!
Täpselt. Eloise elab Plaza hotellis.
Jah! - Kokkulepe on kokkulepe.
Sa ei arva ju päriselt, et see toob õnne, ega?
Ei tea. Ilmselt mitte, aga münt kuulub kellelegi, kes seda usub.
Nojah siis, meil on kiire. Peame ju võistluse võitma.
Selge pilt. Nägemiseni, Marion.
Õnn kaasa! Tähendab, häid oskusi!
Tere tulemast koju, Abe.
Aitäh, Harriet. Nii minu kui ka mu isa poolt.
Soovin õnnitleda Marion Hawthorne'i,
Beth Ellen Hansenit ja Rachel Hennessyt.
Neiud, põrkamine tõi teile võidu ja meie ülimalt erilise peaauhinna.
Anna andeks, Janie. Ma ei saanud Sporti alt vedada.
Pole viga, oleksin ilmselt sama teinud.
Või siis mitte.
Hoidke nüüd eemale.
Pidage meeles, et selle palli edu on garanteeritud.
Kas keegi oskab öelda, miks?
Koosneb NASAs välja töötatud kõrgtehnoloogilisest kummist,
tugevdatud eriliste polümeeridega. Pole mingi tavaline pall.
Ma poleks osanud seda paremini öelda. - Sa poleks osanud seda üldse öelda.
Ära kuula teda, Ron.
Kas oled valmis, Marion?
Olen küll, Gary.
New York City, kas teie olete valmis?
Jah! - Lahe!
Kolm, kaks, üks!
Start!
See võibki vist Kuuni jõuda.
Polnud selge, kas pall jõudis Kuuni.
Kuid Maale naastes
tegi see ülimoodne tulevikupall midagi, mida oskab teha ka iga tavaline pall.
Ei vedanud.
Pean katsetama, aga usun, et pisut õnne on veel siin sees.
Kas seda laadida ei saa?
„Laadida“. Nagu see päriselt õnnestuda võiks!
Olgu see neljaleheline ristik, harkluu, jänesekäpp või münt,
kas talisman võib tõepoolest õnne tuua?
Ma ei usu.
Arvan, et igaüks on oma õnne sepp. Pead lihtsalt endasse uskuma.
Küllap mõistavad seda lõpuks ka Sport ja tema isa.
Oma unistuse täitmiseks ei vajanud Janie aga õnnemünti.
Piisas sõbralikust torumehest, viiest dollarist ja unistusest.
Vaata ette, Kuu.
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Ja ma annan endast parima Et naabruskonnas head teha
Naeratan hästi kenasti
Ja püüan rääkida tõtt
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Saan selleks, kes olla tahan
Iseseisvaks
Ma tahan lihtsalt olla Sa tahad lihtsalt olla
Me tahame lihtsalt olla
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
Tõlkinud Triin Jürimaa